Ахәаахәҭратә обиектқәеи, молқәеи риҭеил асектори рхаҭарнакцәа Аиҳабыра аекономикатә гәыԥи аепидемиологцәеи ирԥылоит. Аиԥылара хықәкыс амоуп жәабран 1 азы ари асектор аусура аиҭалагара азҵаара аӡбара.
Абизнес ахаҭарнакцәа амедицинатә хырхарҭа ахаҭарнакцәеи Аиҳабыреи аҳәарақәак рзықәдыргылеит.
Аусбарҭабжьаратә кооринациатә хеилак алахәылацәа аепидемиологиатә ҭагылазаашьа анализ азуны ирыдыркылаз аӡбамҭа инақәыршәаны, жәабран 1 инаркны адәқьанқәеи ахәаахәҭратә центрқәеи аусура еиҭалагоит